Final Destination 5

Final Destination 5 er en amerikansk skrekkfilm fra 2011. Filmen ble regissert av Steven Quale, og manus ble skrevet av Eric Heisserer. Dette var den femte filmen Final Destination film-serien. Hovedrollene spilles av Nicholas D'Agosto, Emma Bell, Miles Fisher, Arlen Escarpeta, David Koechner og Tony Todd. En ung mann (spilt av D'Agosto) som klarer å redde en gruppe venner når en bro begynner å kollapse. Men de kan fremdeles ikke unngå døden.

Final Destination 5 hadde premiere i USA den 12.august 2011 og ble utgitt på DVD 27. desember 2011 av Warner Bros. Pictures og New Line Cinema.

Handling 
Sam Lawton er på vei til et firmasammenkomst sammen med sine kollegaer. Mens bussen deres krysser North Bay Bridge, har Sam en forutanelse om at høy vind vil få broen (som fremdeles er under bygging) til å kollapse, og drepe alle bortsett fra eks-kjæresten hans Molly Harper. Sam klarer å redde flere av kollegaene og sjefen Dennis Lapman. Etter å ha blitt forhørt av FBI-agent Jim Block, deltar de overlevende på en minnegudstjeneste for sine avdøde medarbeidere hvor de blir overvåket av rettsmedisiner William Bludworth.

Senere dør en annen kollega, Candice, når hun brekker ryggraden under en treningsøkt. Dagen etter blir Isaac drept ved et kinesisk spa når hodet hans blir truffet av en fallende Buddha-statue under akupunktur. Bludworth, som har vært til stede under begge dødsfallene, forteller de gjenværende overlevende at hvis de virkelig ønsker å unngå døden, må de drepe noen som aldri var ment å dø på broen, og dermed kreve deres gjenværende levetid. Samtidig klarer ikke Sam og Molly å redde Olivia, som faller til sin død ut gjennom et vindu.

Sam oppdager at de overlevende dør i den rekkefølgen som de var ment å dø under bro-kollapsen. Han innser derfor at Nathan er neste person. Under en krangel dreper Nathan ved et uhell sin kollega Roy Carson. Han gir denne informasjonen til de gjenværende overlevende, som mener at Nathan nå har fått Roys gjenværende levetid. Samme kvelde gjenoppliver Sam og Molly forholdet sitt.

Skuespillere 

 Nicholas D'Agosto som Sam Lawton
 Emma Bell som Molly Harper
 Miles Fisher som Peter Friedkin
 Ellen Wroe som Candice Hooper
 Jacqueline MacInnes Wood som Olivia Castle
 P. J. Byrne som Isaac Palmer
 Arlen Escarpeta som Nathan Sears
 David Koechner som Dennis Lapman
 Courtney B. Vance som FBI-agent Jim Block
 Tony Todd som William Bludworth
 Brent Stait som Roy Carson
 Roman Podhora som John
 Jasmin Dring som Cho
 Barclay Hope som Dr. Leonetti
 Chasty Ballesteros som en resepsjonist
 Mike Dopud som en kokk

Referanser

Eksterne lenker 
 

Filmer fra 2011
Skrekkfilmer fra USA
Engelskspråklige filmer